Diari Oficial de la Generalitat Valenciana


Sumari del DOGV 9693, del 28-09-2023 (2023/9646)

RESOLUCIÓ de 13 de setembre de 2023, de la directora general de Farmàcia, per mitjà de la qual s'accepta la sol·licitud de tancament voluntari d'una farmaciola permanent i s'inicia un nou procediment de vinculació d'una farmaciola permanent en el nucli de població Urbanització Olimar, del municipi de Chiva
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9693

Data del DOGV
:   28-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9646


Data del document
:   13-09-2023

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 13 de setembre de 2023, de la directora general de Farmàcia, per mitjà de la qual s'accepta la sol·licitud de tancament voluntari d'una farmaciola permanent i s'inicia un nou procediment de vinculació d'una farmaciola permanent en el nucli de població Urbanització Olimar, del municipi de Chiva [2023/9646]  
Vista la sol·licitud de tancament voluntari de la farmaciola farmacèutica permanent en el nucli de població Urbanització Olimar del municipi de Chiva, formulada per María Francisca Lozano Ibáñez, farmacèutica titular de l'oficina de farmàcia núm. V-1284-F, sítia en av. Castella, 66, del municipi de Cheste.  
Considerant que el tancament de la farmaciola se sol·licita voluntàriament per la farmacèutica responsable al·legant motius comercials.  
Considerant que el tancament voluntari de la farmaciola no haurà de produir-se abans de data 25 d'octubre de 2023, d'acord amb el que disposa l'article 8 de l'Ordre d'1 de juny de 2000, data a partir de la qual podrà reobrir-se per part del farmacèutic titular de la nova oficina de farmàcia a què es vincule.  
Considerant que es compleix el que es preveu en l'article 8.1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, de l'esmentada ordre, resolc:  
Acceptar la sol·licitud de tancament voluntari i iniciar un nou procediment de vinculació de la farmaciola farmacèutica permanent en el nucli de població Urbanització Olimar del municipi de Chiva, amb les indicacions següents:  
- L'Ajuntament de Chiva disposa de local per a la ubicació de la farmaciola que ofereix un any de forma gratuïta.  
- El mínim d'assistència és de 20 hores setmanals d'atenció al públic preferentment durant l'horari de consulta mèdica.  
Els farmacèutics titulars d'oficina de farmàcia oberta al públic en la zona farmacèutica 43 de la província de València, que comprén els municipis de Chiva i Cheste, i contigus, interessats en l'adjudicació de la farmaciola hauran de presentar en el termini màxim d'un mes, comptat a partir de l'endemà a la present publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada ordre, així com mesurament de la distància entre l'oficina de farmàcia i el local proposat per a l'obertura de la farmaciola i si és el cas, acreditació de la condició de farmàcia de viabilitat econòmica compromesa (VEC). La vinculació de la farmaciola es realitzarà conforme a l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat per la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat.  
La presentació de sol·licituds es podrà efectuar en el Registre General de la Conselleria de Sanitat, c/ Misser Mascó, 31, de València, o en qualsevol de les formes establides en l'article 16.4, de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de setembre de 2023.- La directora general de Farmàcia: Elena Gras Colomer.